Одлука о оснивању Музеја Републике Српске
Оснива се Музеј Републике Српске са привременим сједиштем у Бања Луци.
Музеј Републике Српске је установа у државној својини, која обавља послове јавне службе од интереса за остваривање права и дужности Републике Српске у области културе.

Дјелатност Музеја Републике Српске је музеејска, општег типа, за више тематских подручја.

За оснивање и почетак рада Музеја Републике Српске средства у износу од 1.000.000 динара обезбјеђује Република Српска.
Средства за оснивање и почетак рада Музеја Републике Српске чине и објекти и техничко-технолошка опрема за обављање музејске дјелатности, као и музејски материјал од значаја за Републику Српску.

Средства за рад Музеја Републике Српске обезбјеђиваће се из истих извора и на исти начин као за остале установе у области културе, чији је оснивач Република Српска.

Међусобна права и обавезе између оснивача и Музеја Републике Српске заснивају се на законима и прописима о јавним службама и о обављању дјелатности у области културе.

До именовања Управног одбора Музеја Републике Српске, послове органа управљања обављаће садашњи Савјет Музеја Босанске Крајине.

До именовања директора Музеја Републике Српске, послове директора обављаће садашњи директор Музеја Босанске Крајине.

Влада Републике Српске именоваће Управни и надзорни одбор, као и директора Музеја Републике Српске до 31. децембра 1992. године.
Управни одбор је дужан да донесе Статут Музеја, у року од 30 дана од дана именовања.

Ова одлука ступа на снагу наредног дана од дана објављивања у „Службеном гласнику српског народа у Босни и Херцеговини“.

Број: 02-416

Датум: 14. новембар 1992. године

Предсједник 
Владе  
проф. др Бранко Ђерић, с. р.

Извори 

 „Службени гласник Републике Српске“, број 18/92

Одлуке Републике Српске